
                  Conform cu originalul
PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

Nr.7c-18/108/2026
Plx nr.399/2026
AVIZ
asupra 

propunerii legislative privind modificarea şi completarea art.165 din Legea 8/1996 privind dreptul de autor şi drepturile conexe
În conformitate cu prevederile art.95 din Regulamentul Camerei Deputaților, Biroul permanent a trimis Comisiei pentru tehnologia informației și comunicațiilor spre avizare, propunerea legislativă privind modificarea şi completarea art.165 din Legea 8/1996 privind dreptul de autor şi drepturile conexe (Plx nr.399/2026).
Consiliul Legislativ a avizat negativ propunerea legislativă, conform avizului nr.341/07.04.2026.
Consiliul Economic și Social a avizat nefavorabil proiectul de act normativ, conform avizului nr.2419/01.04.2026.
Senatul a respins inițiativa legislativă în ședința din 11 mai 2026.

Propunerea legislativă are ca obiect de reglementare completarea art.165 din Legea nr.8/1996, în sensul ca metodologiile negociate sau stabilite conform prevederilor acestei legi să nu fie opozabile entităților care desfășoară activități caritabile sau sociale și nici asociațiilor și fundațiilor de utilitate publică.  

În raport cu obiectul de reglementare inițiativa legislativă face parte din categoria legilor ordinare, iar în aplicarea prevederilor art.75 alin.(1) din Constituția României, Camera Deputaților este Cameră decizională.

Potrivit prevederilor art.62 din Regulamentul Camerei Deputaților, republicat, membrii comisiei au dezbătut propunerea legislativă în ședința din 16 iunie 2026 și au hotărât, cu unanimitate de voturi avizarea negativă a acesteia.
PREŞEDINTE,
Radu – Nicolae MIHAIU

